# Carl Zeller

### Z Wikipédie

Carl Zeller
operetný skladateľ
Narodenie | 19. jún 1842 St. Peter in der Au
Úmrtie | 17. august 1898 Baden bei Wien
Pozri aj Biografický portál

Carl Zeller (*19. jún 1842 St. Peter in der Au † 17. august 1898 Baden bei Wien) bol rakúsky operetný skladateľ. Celým menom Carl Adam Johann Nepomuk Zeller, pochádzal z lekárskej rodiny, ale v mladosti prišiel o otca. Mal veľký hudobný talent. Ako 7 ročný už hral na organ, ako 11 ročný sa dostal vďaka svojmu dobrému hlasu do viedenského chlapčenského zboru. V roku 1853 nastúpil na gymnázium vo Viedni kde hral aj v Burgkapele a začal komponovať piesne. Po maturite študoval na Viedenskej univerzite právo a promoval na doktora práv v Grázi v roku 1869. Zamestnal sa na Ministerstve kultúry a školstva, kde bol od roku 1873 vedúcim odboru pre umenie. Jeho prvými divadelnými dielami boli komické opery Joconde (1876) a Die Fornarina (1879), nepriniesli mu však úspech. Jeho prvá opereta Carbonari bola z neapolského prostredia a mala premiéru v roku 1880. Skutočný úspech však dosiahol až operetou Vtáčnik (Der Vogelhändler, 1891), ktorá mala premiéru v Theater an der Wien a svojou kvalitou ho právom zaradila po boku Suppého, Straussa a Millöckera do kvarteta najvýznamnejších viedenských operetných skladateľov 19 storočia.

Slušný úspech dosiahol tiež operetou Banský majster (Der Obersteiger, 1894). V roku 1895 mu diagnostikovali chorobu nervového systému, ktorá sa prejavovala stratou pamäti a nasledujúceho roku aj ochrnutím. So svojou tažkou chorobou sa trápil až do roku 1898. Jeho posledná opereta Správca pivnice (Kellermeister) bola uvedená 3 roky po jeho smrti vďaka Karlovi Brandlovi.

## [úprava] Zoznam Zellerových operiet

- Carbonari (1880)
- Vagabund (1886)
- Der Vögelhändler, Vtáčnik (1891)
- Der Obersteiger, Banský majster (1894)
- Kellermeister, Správca pivnice (1901)

Zdroj: "http://sk.wikipedia.org../../../c/a/r/Carl_Zeller_e0e0.html"

Kategórie: Narodenia v 1842 | Úmrtia v 1898 | Operetní skladatelia | Rakúski hudobní skladatelia

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Nederlands
- Svenska